ଗଞ୍ଜାମଃ ମେଣ୍ଡରାଜପୁର ବସ ଟ୍ରାଜେଡି ଘଟଣାର ଏକ ବର୍ଷ ଅବସରରେ ଆଜି ଡ଼ଙ୍କଲପାଡୁ ଗ୍ରାମରେ ଏକ ଶ୍ରଦ୍ଧାଞ୍ଜଳି ସଭା ଅନୁଷ୍ଠିତ ହୋଇଯାଇଛି। ପୂର୍ବରୁ ଡଙ୍କଲପାଡୁର ଦୁର୍ଘଟଣା ପରେ ଗୁରୁତର ଏବଂ ଦିବ୍ୟାଙ୍ଗଙ୍କ ସମସ୍ୟାକୁ ନେଇ ଗଣମାଧ୍ୟମରେ ଖବର ପ୍ରକାଶ ପାଇଥିଲା। ଏମିତି କି ପୂର୍ବରୁ ବିଜେପିର ପ୍ରତିନିଧି ଟିମ ପହଁଚି ସମସ୍ୟା ବୁଝିଥିଲେ।
ଆଜି ଘଟଣାର ବର୍ଷେ ପୁରିବା ନେଇ ହୋଇଥିବା ଶ୍ରଦ୍ଧାଞ୍ଜଳି ସଭାରେ ଗଞ୍ଜାମ ଜିଲାପାଳ ବିଜୟ ଅମୃତ କୁଲାଙ୍ଗେ, ପିଡ଼ି ଡ଼ିଆରଡିଏ ସିଂଦେ ଦତାତ୍ରୟ ଭାଉସାହେବ ଯୋଗ ଦେଇଥିଲେ। ବର୍ଷେ ତଳେ ଏହି ଦୁଃଖଦ ଘଟଣା ଘଟିଥିଲା।
ବିଦ୍ୟୁତ ବିଭାଗର ଝୁଲା ବିଦ୍ୟୁତ ତାର ଲାଗି ଏହି ଘଟଣା ଘଟିଥିବା ବେଳେ ଏହା ପରଠାରୁ ଏଭଳି ଘଟଣାର ଯେଭଳି ପୁନରାବୃତ୍ତି ନ ଘଟିବ, ସେଥିପାଇଁ ଯେଉଁ ସ୍ଥାନ ଗୁଡିକରେ ଝୁଲା ତାର ରହିଛି ସେଗୁଡିକୁ ଠିକ କରାଯାଇଛି। ଏଥି ସହ କରୋନା ଲାଗି ଏକ ବର୍ଷ ହେଲା ସେମାନଙ୍କ ସହ ଭେଟ ହୋଇପାରିନଥିବା ବେଳେ ଯେଉଁ ମାନଙ୍କର ସମସ୍ୟା ରହିଛି ସବୁ ସମାଧାନ କରାଯିବ ବୋଲି କୁହାଯାଇଛି। ଏହି ଅବସରରେ ଅକର୍ମଣ୍ୟ ହୋଇ ଯାଇଥିବା ଆହତ ମାନଙ୍କୁ ଭେଟି ସହାୟତା ଦିଆଯିବ ବୋଲି ପ୍ରଶାସନ ପକ୍ଷରୁ କୁହାଯାଇଛି।
